Diari Oficial de la Generalitat Valenciana


Sumari del DOGV 5726, del 18-03-2008 (2008/2819)

Licitació 2/06. Programa d'Actuació Integrada del PNN 8, Polígon No Numerat Número 8 del Pla General d'Ordenació Urbana de Sagunt.
----------------------------------------------------------------------------------------------------------------------------------

### Dades del document

Número de DOGV
:   5726

Data del DOGV
:   18-03-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/2819


Data del document
:   08-01-2008

Organisme emissor
:   Ajuntament de Sagunt

Tipus de document
:   Concurs

Descriptors 

:   * Sagunt
    * contracte d'obres
    * obres públiques
    * pla d'urbanisme
    * licitació
    * administració local

Licitació 2/06. Programa d'Actuació Integrada del PNN 8, Polígon No Numerat Número 8 del Pla General d'Ordenació Urbana de Sagunt. [2008/2819]  
Apartat I. Poder adjudicador  
I.1) Nom, adreces i punts de contacte:  
Entitat local adjudicadora del programa d'actuació integrada:  
Nom oficial: Ajuntament de Sagunt.  
Adreça postal: carrer Autonomia 2, Sagunt, província de València, Espanya.  
Localitat: Sagunt (València).  
Codi postal: 46694.  
País: Espanya.  
Unitat administrativa de l'entitat local responsable de la tramitació del programa d'actuació integrada, com a punt de contacte: Departament d'Urbanisme.  
Telèfon de contacte: 651 461 883.  
Fax de contacte: 217 276 197.  
Adreça de correu electrònic de contacte: b.jleflshdj@ilhppqvzbgk.ye  
Adreces Internet: www.aytosagunto.es  
Pot obtenir-se més informació en:  
Vegeu els punts de contacte esmentats més amunt.  
Les bases generals reguladores del programa d'actuació integrada estan publicades en el Butlletí Oficial de la Província de València número 252 de data 23 d'octubre del 2006 i les bases particulars es troben publicades en el Diari Oficial de la Comunitat Valenciana número 5410 de data 19 de desembre del 2006. A més poden obtenir-se en els punts de contacte esmentats més amunt.  
Les ofertes o sol·licituds de participació han d'enviar-se als punts de contacte esmentats més amunt.  
I.2) Tipus de poder adjudicador i principal activitat:  
Institució local.  
Apartat II. Objecte del contracte  
II.1) Descripció  
II.1.1) Denominació del contracte establida pel poder adjudicador:  
Programa d'Actuació Integrada del PNN 8, Polígon No Numerat Número 8 del Pla General d'Ordenació Urbana (PGOU) de Sagunt.  
II.1.2) Tipus de contracte i emplaçament de les obres, lloc de lliurament o d'execució: redacció de documentació de planejament, d'instruments de gestió urbanística (projectes de reparcel·lació i d'urbanització) i execució d'obres, amb emplaçament principal d'estes a l'avinguda del País Valencià, accés sud al nucli de Sagunt.  
II.I.3) L'anunci es refereix a un contracte públic.  
II.1.4) Breu descripció del contracte:  
Segons el PGOU és la unitat d'execució PNN.0 B-305.  
Superfície: 60.877 m².  
Aprofitament tipus: 0,75.  
Illa edificable única, amb una superfície de 29.313 m², II plantes i 45.657 m² de sostre.  
Zonificació: Z5/T1. Això comporta que les normes urbanístiques aplicables siguen les que estableixen els articles 127 i següents del PGOU.  
Estes dades se subordinen al mesurament real de l'àmbit i a allò que resulte d'aplicar els índexs inclosos en el PGOU a les superfícies esmentades.  
II.1.5) Divisió en lots: no.  
II.1.8) Variants.  
No se n'admeten.  
II.2) Quantitat o extensió del contracte  
II.2.1) Extensió o quantitat total del contracte:   
Atés que en les bases generals per les quals es regeix este PAI, es va fixar el següent criteri per a definir l'import del pressupost d'execució material:  
Per a la urbanització interior: un cost mitjà màxim per m² de vial i per m² de zona verda. En el cas que ens ocupa, per comparació amb actuacions semblants i tenint en compte les característiques del terreny natural (topografia, existència de roca a escassa profunditat,...), es fixa un cost màxim de PEM per a vial de 75 €/m² urbanitzat i de 50 €/m² urbanitzat per a zona verda.   
Per a les connexions exteriors: es fixaran preus màxims de caràcter individual per cada un dels elements identificats per les bases particulars. Este pronunciament estimatiu es farà en tot cas per a aquelles infraestructures de connexió exterior que seran de titularitat municipal. En este cas, s'entenen com a obres no incloses en el preu base, les següents:  
- Sistema d'impulsió d'aigües residuals. Estes obres consisteixen en la realització d'un pou de recollida per a impulsió, dotació de dues bombes (una de reserva), quadre de comandaments, grup electrogen per a garantir el funcionament en cas d'interrupció de subministrament elèctric, canonada d'impulsió de fosa per a sanejament, incloses les peces necessàries (colzes, arquetes i pous, ventoses, ...), rases per a canonada i reposició d'esta, subministrament elèctric, etc. La valoració d'esta es realitza per partida alçada, tenint en compte la disparitat d'elements necessaris, per comparació directa amb l'obra d'impulsió realitzada i rebuda en el sector Montíver al maig de 2003, actualitzant el preu amb l'IPC corresponent. Les obres referides tenien un cost PEM de 42.745,52 euros, que actualitzat (variació del IPC segons INE) resulta de 47.362,04 euros, fixant com a cost màxim per a la instal·lació esmentada un total de 47.400 euros.  
- Enderroc, indemnització i reposició d'edificacions afectades. Els enderrocs es fixen en un cost de 90 €/m³, derrocat; el cost de construcció per a reposició de l'edifici és de 475 €/m²t segons el mòdul orientatiu del COACV. Altres tipus d'obres (p. ex. reposició de façanes, obres menors, etc.), haurà de justificar-se amb el corresponent desglossament pressupostari, sent la base de preus la de l'IVE.  
- Obres d'urbanització que s'han de realitzar fora de l'àmbit, que siguen necessàries per a la connexió i integració. Es valoraran a raó de 75?/m² en sòl sense obres i a raó de 40?/m² per a les adaptacions.  
Al seu torn, s'indicava en les bases generals que, si les infraestructures foren de titularitat distinta i no s'haguera pogut determinar el preu de partida per part dels serveis tècnics municipals, s'exclouria expressament del preu màxim fixat per este ajuntament com a preu de partida de la licitació a la baixa. Esta qüestió, com s'ha vist, pot afectar el subministrament d'energia elèctrica, ja que s'entendrà que la connexió a xarxes de la companyia subministradora d'energia elèctrica estarà inclosa dins de l'obra urbanitzadora, podent-se realitzar increments econòmics respecte dels preus fixats en estes bases particulars, en relació amb les infraestructures esmentades, quan el punt de connexió donat per esta companyia estiga a una distància superior a 500 m de l'àmbit, i només podrà ser objecte d'increment la part de traçat exterior a l'àmbit d'actuació.  
Igualment, quedaran fora d'este límit econòmic aquelles millores en infraestructures que, sent necessàries o convenients, no hagen sigut previstes en les bases particulars i siguen proposades pels aspirants.  
Així mateix, es va fixar el següent criteri per a definir l'import del PEC, atés que s'establí que mai podria superar el 19% del PEM.  
D'altra banda, s'assenyala que no s'admetrà el cobrament a càrrec de la propietat per part de l'agent urbanitzador d'honoraris professionals tècnics en imports superiors als establits com a indicatius en les tarifes dels corresponents col·legis professionals. L'aspirant a agent urbanitzador haurà de justificar expressament esta qüestió en les seues proposicions juridicoeconòmiques.  
També es va establir en les bases generals com a despeses generals un percentatge màxim del 5% de la suma del PEC i dels honoraris professionals tècnics. Amb este percentatge s'entenen coberts els honoraris jurídics, despeses de publicacions, de notificacions, actuacions en notaria, Registre de la Propietat, despeses financeres, etc.   
II.2.2) Opcions: no.  
II.3) Duració del contracte o termini d'execució:  
a) La presentació dels textos refosos corresponents al planejament o al projecte d'urbanització haurà d'efectuar-se en el termini màxim d'un mes des de la notificació a l'urbanitzador de l'aprovació definitiva que impose modificacions a l'alternativa tècnica.   
b) La notificació als interessats per a l'exercici de l'opció per modalitat de retribució previst en els articles 166 de la Llei Urbanística Valenciana haurà d'efectuar-se en el termini màxim d'un mes des de la formalització del PAI.  
c) El projecte de reparcel·lació haurà de ser presentat davant de l'Ajuntament per l'urbanitzador en el termini màxim d'un mes des de la finalització del termini per a l'opció per modalitat de retribució que estableix l'article 166 de la Llei Urbanística Valenciana. A este efecte, l'urbanitzador haurà de presentar davant de l'administració actuant l'acreditació justificativa de la pràctica de les comunicacions regulades exigibles.  
d) La presentació dels textos refosos corresponents al projecte de reparcel·lació haurà d'efectuar-se en el termini màxim de quinze dies hàbils des de la notificació a l'urbanitzador de les modificacions que s'han d' introduir en el projecte inicialment formulat.  
e) L'inici de les obres d'urbanització haurà de produir-se en el termini d'un mes des de l'aprovació definitiva del projecte de reparcel·lació, i s'efectuarà mitjançant una acta de replantejament subscrita per la direcció de les obres i, almenys, per un tècnic municipal. A estos efectes, l'urbanitzador haurà d'acreditar, en l'acta de replantejament, el pagament als creditors nets del compte de liquidació o bé la consignació d'esta quantitat en la Tresoreria Municipal.  
f) Les obres d'urbanització hauran de finalitzar en el termini màxim de díhuit mesos des del seu inici. La finalització de les obres s'acreditarà mitjançant el corresponent certificat final d'obres expedit pel director facultatiu.  
Apartat III. Informació de caràcter jurídic, econòmic, financer i tècnic  
III.1) Condicions relatives al contracte.  
III.1.1) Depòsits i garanties exigits:  
Totes les proposicions dels interessats per a participar en el concurs d'este programa d'actuació integrada hauran de prestar una garantia provisional per un import de 100.000 euros, en els termes i condicions exigits en la normativa que siga d'aplicació.  
Amb anterioritat a la firma del contracte amb l'administració actuant, l'adjudicatari del programa d'actuació integrada haurà de constituir la garantia definitiva, per l'import establit en les bases particulars, o si no n'hi ha, pel 10 per cent del valor de les càrregues d'urbanització i que acreditarà per qualsevol de les formes previstes per a la garantia provisional en estes bases. Al seu torn, el percentatge indicat es podrà incrementar dins del marge legal màxim em vista del contingut de les proposicions plantejades o si es donaren circumstàncies durant el procés selectiu que ho justifique.   
Una vegada finalitzat el període de garantia de les obres d'urbanització, pertocarà la devolució de la garantia definitiva. Interromprà el període de garantia d'un any el requeriment degudament realitzat pels serveis tècnics municipals d'esmena de defectes detectats. Si la gravetat d'estos defectes fóra tal que exigira l'execució d'obres d'entitat, es podrà exigir que l'obra esmentada gaudisca parcialment del seu propi període de garantia.  
Fins que no es reben íntegrament de forma definitiva les obres d'urbanització de tot l'àmbit, no es cancel·larà la garantia definitiva. No pertoquen cancel·lacions parcials d'esta.  
III.1.2) Principals condicions de finançament i de pagament i/o referència a les disposicions que les regulen:  
En cap cas serà obligatori per al propietari la constitució d'una garantia financera asseguradora del pagament de les quotes d'urbanització en metàl·lic, sinó que la constitució d'avals o altres del mateix caràcter serà de caràcter potestatiu per al propietari que ho preferisca com a opció alternativa a l'afecció registral. Està última operarà com a l'opció automàtica si no hi ha una manifestació expressa per part del propietari sobre la forma de constituir la garantia.  
Formarà part inexcusable del projecte de reparcel·lació la memòria de les quotes d'urbanització indicatives del calendari del cobrament d'estes, així com el seu percentatge parcial.  
En ocasió de l'aprovació i notificació a tots els interessats del projecte de reparcel·lació, i abans de l'inici de l'execució material de les obres, sense necessitat d'un acte municipal aprovatori exprés, ja que són quantitats certes derivades expressament del projecte esmentat, serà liquidada en tot cas el primer certificat per part de l'agent urbanitzador, consistent en la liquidació dels saldos deutors i creditors dels propietaris com a conseqüència de la valoració de les indemnitzacions per enderrocs de les obres i elements preexistents que interferisquen en la urbanització de l'àmbit; els excessos i defectes d'adjudicació; les compensacions econòmiques derivades de dissolucions de proindivisos per requeriments de copropietaris; i les compensacions en metàl·lic per inexistència d'adjudicacions en terrenys.  
El pagament o consignació d'estes quantitats a què es tinga dret de cobrament per algun d'estos conceptes serà requisit imprescindible per a iniciar les obres d'urbanització. L'agent urbanitzador haurà de procedir al pagament d'estos conceptes encara que no haja aconseguit el cobrament d'aquells propietaris que tinguen l'obligació de pagament.  
Sense perjudici que amb caràcter addicional s'exigisca en cada cas concret, en virtut de les corresponents peculiaritats, la documentació mínima a presentar en els certificats d'obra per part de l'agent urbanitzador serà la següent:  
- Document on es reflectisca la quantia per la qual es fa el certificat i el percentatge d'obra executat respecte al total d'esta, firmada per l'agent urbanitzador, empresa constructora i director/s de l'obra.  
- Document de seguiment en què es reflectiran les obres executades i on quedaran les partides desglossades en cinc columnes: mesurament de projecte, mesurament executat a origen, mesurament de certificat, preu unitari de partida, preu total executat, a l'efecte de comprovar quines partides pateixen variació, sense haver de remuntar-se a certificats anteriors per a això. L'ordre i denominació de les partides haurà de ser el mateix que el de projecte aprovat. Este document haurà de ser firmat pels mateixos agents indicats en el punt anterior.  
Les liquidacions de les quotes d'urbanització dirigides als propietaris haurà de complir els següents requisits formals:  
- Individualització de les quantitats corresponents a cada destinatari.  
- Text íntegre de la resolució administrativa aprovatòria del certificat d'obres.  
- Peu de recurs administratiu i judicial que pertoca contra la liquidació.  
Els termes del cobrament als propietaris seran els que estableix l'article 163.2 de la Llei 16/2005, Urbanística Valenciana.  
III.1.3) altres condicions particulars a què està subjecta l'execució del contracte: vegeu les bases generals i particulars de programació del programa d'actuació integrada.  
III.2) Condicions de participació  
III.2.1) Podran ser urbanitzadors i promoure programes d'actuació les persones, físiques o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats, i que complisquen les condicions de legitimació, solvència econòmica i financera, tècnica i professional que s'indicaran a continuació.  
III.2.2) Capacitat econòmica i financera:  
N'hi haurà prou a complir un dels requisits següents:  
A. Capital social mínim.  
Atés que el PEM indicat com a punt de partida de la licitació en les bases particulars és inferior a deu milions d'euros, el capital social mínim serà de mig milió d'euros.  
B. Disponibilitat de fons propis.  
Gaudir de la disponibilitat de fons propis que equivalga com a mínim a un 20% del pressupost d'execució de contracta del PAI a què es licita.  
C. Agrupacions d'interés urbanístic.  
Aquelles que estan legalment constituïdes, amb personalitat jurídica pública per estar degudament registrades, es considerarà que tenen solvència financera en tot cas.  
III.2.3) Capacitat tècnica:  
A. Plantilla mínima.  
Tenir com a personal en nòmina dins de la plantilla de l'empresa en condició de fix un mínim dels següents efectius:  
- Un arquitecte superior i/o tècnic competent.  
- Un arquitecte tècnic.  
- Un enginyer tècnic industrial o de categoria superior  
- Un topògraf.  
- Un llicenciat en Dret.  
B. Contractes de serveis professionals.  
Qualsevol dels efectius mínims anteriors podrà ser substituït per l'acreditació de la subscripció d'un contracte de serveis professionals per al PAI concret objecte de licitació, amb caràcter previ a la presentació de la proposició, i durant la vigència d'aquell.  
Apartat IV. Procediment  
IV.1) Tipus de procediment  
IV.1.1 Tipus de procediment: obert.  
IV.2) Criteris d'adjudicació.  
IV.2.1) Criteris d'adjudicació:  
Atés que l'ordenació detallada ja existeix, encara que haurà de ser modificada, la importància relativa de l'alternativa tècnica respecte de la proposició juridicoeconòmica serà del 45%.  
Dins de cada una d'estes, la importància relativa és la següent:  
Per a l'alternativa tècnica (45% dels punts totals):  
Atés que l'ordenació detallada ja existeix, no pertoca ajustar-se als criteris fixats amb caràcter general en la clàusula 12a de les bases generals per a l'alternativa tècnica, sinó que cal donar més importància a qüestions diferents de l'ordenació. Això determina que no es tinguen en compte necessàriament els apartats a), c) i e). En conseqüència, es valorarà:  
A. La resolució adequada de la integració de l'actuació en el seu entorn. S'entén per integració aquelles solucions de connexió global de l'àmbit a tot tipus d'infraestructures generals, existents o previstes, que atenguen millor les necessitats que l'àmbit nou demandarà o generarà.   
Això representarà un 30 per cent de la valoració de l'alternativa tècnica.  
B. La qualitat tècnica de les resolucions proposades per a la urbanització. Este criteri representarà un 30 per cent.  
C. Inversió en programes de restauració paisatgística o d'imatge urbana dins de l'àmbit del programa, com a objectius complementaris seus, d'acord amb les directrius que estableixen els articles 30 a 35 de la Llei 4/2004, de 30 de juny, de la Generalitat, d'Ordenació del Territori i Protecció del Paisatge. Este criteri suposarà un 15 per cent.  
D. Termini d'execució del programa d'actuació integrada. Este criteri suposarà un 15 per cent.  
E. Compromisos addicionals assumits voluntàriament i a càrrec seu per l'urbanitzador. Este criteri suposarà un 10 per cent.  
Per a la proposició juridicoeconòmica (55% dels punts totals):  
A. Import de les càrregues d'urbanització, expressat en euros per metre quadrat d'edificabilitat. Este criteri representarà un 35 per cent de la valoració de la proposició juridicoeconòmica.  
B. La valoració dels terrenys a l'efecte de fixar el coeficient de canvi per al pagament en espècie representarà un 55 per cent.  
C. Compromisos financers per a l'execució de les obligacions complementàries assumides voluntàriament i a càrrec seu per l'urbanitzador. Este criteri suposarà un 10 per cent.  
Només es procedirà a l'obertura de la proposició juridicoeconòmica d'aquells aspirants que hagen aconseguit com a mínim el 30% dels punts possibles de l'alternativa tècnica.  
IV.2.2) No es realitzarà una subhasta electrònica  
IV.3) Informació administrativa  
IV.3.1) Número de referència que el poder adjudicador assigna a l'expedient: expedient 2/2006 Pl.  
V.3.2) Publicacions anteriors referents al mateix contracte:  
Publicació de bases generals: BOP de 23.10.2006.  
Publicació de bases particulars: DOCV de 19.12.2006.  
IV.3.3) Condicions per a l'obtenció de les bases generals i particulars de programació: estes estan publicades íntegrament en els butlletins oficials indicats. També se'n podrà obtenir una còpia íntegra a les dependències municipals del Departament d'Urbanisme, de 08.00 a 14.00 hores, de dilluns a divendres, fins a l'acabament del termini de licitació.  
IV.3.4) Termini de recepció d'ofertes i sol·licituds de participació:  
La determinació 14a de les bases particulars aprovades estableix que: atés que es parteix d'una ordenació detallada ja vigent, que només és susceptible de ser modificada en els termes indicats, es fixa com a termini de presentació de proposicions al concurs el de tres mesos.  
L'inici del còmput del termini esmentat començarà a comptar a partir de l'endemà de la data de l'última de les publicacions obligatòries efectuades, siga la del DOCV o siga la del DOUE.  
Les proposicions dels interessats hauran de presentar-se en qualsevol dels registres de l'Ajuntament de Sagunt, dins del termini indicat i en l'horari de 08.00 hores a 14.00 hores. No serà admissible cap altre mitjà de presentació. Esta restricció només afecta la documentació subjecta als terminis de concurrència competitiva i no a la resta de documents que siga necessari aportar durant la instrucció de la resta de l'expedient, que podrà fer-se per qualsevol dels mitjans que estableix la Llei 30/1992, de Règim Jurídic de les Administracions Públiques i del Procediment Administratiu Comú (LRJPAC).  
IV.3.5) Llengua en què pot redactar-se l'oferta o sol·licitud de participació: ES: (espanyol).  
IV.3.6) Termini durant el qual el licitador estarà obligat a mantenir la seua oferta: set mesos.  
IV.3.7) Condicions per a l'obertura de les ofertes:  
Caldrà assenyalar la data, hora i lloc en què es procedirà a l'obertura de la documentació que integre les propostes presentades per cada licitador, i si es permet la presència de persones autoritzades a estar presents en l'acte d'obertura d'ofertes. En cas de resposta afirmativa, caldrà especificar si l'acte és públic o restringit i, en este últim supòsit, assenyalar les persones o entitats autoritzades.  
Apartat VI. Informació complementària   
VI.1) No es tracta de contractes periòdics.  
VI.2) No es relaciona el contracte amb un projecte o programa finançat mitjançant fons comunitaris.  
VI.3) Informació addicional:  
VI.3.1 Documentació acreditativa de la solvència tècnica, econòmica i financera.   
Capacitat econòmica i financera.  
A. Capital social mínim. Esta qüestió s'acreditarà per mitjà d'un certificat expedit pel Registre Mercantil, d'una antiguitat no superior a tres mesos.  
B. Disponibilitat de fons propis. Si es tracta d'una persona jurídica, el mitjà d'acreditació d'esta solvència serà la presentació del balanç, en relació amb l'últim exercici respecte de la data en què se sol·licite la participació, dels comptes anuals aprovats i degudament inscrits en el Registre Mercantil.  
Si es tracta d'un empresari individual i està obligat a presentar la declaració de l'impost del patrimoni, s'exigirà disposar d'una patrimoni equivalent als fons propis adés indicats, condició que acreditaria per mitjà de la corresponent liquidació referent a l'últim exercici respecte de la data en què se sol·licite la participació. Si no està obligat a presentar l'impost del patrimoni, se li exigirà que la declaració de l'IRPF de l'últim exercici respecte de la data en què se sol·licite la participació figure amb ingressos empresarials de caràcter positiu.  
C. Agrupacions d'interés urbanístic. S'acreditarà este punt per mitjà d'un certificat acreditatiu de la inscripció en el Registre d'Agrupacions d'Interés Urbanístic.  
Capacitat tècnica:  
A. Plantilla mínima: s'acreditarà este punt per mitjà d'una còpia compulsada dels contractes laborals corresponents, així com de l'estat d'alta en el moment de la presentació.  
A més, caldrà adjuntar una còpia del certificat de la titulació acadèmica de cada un d'estos.  
B. Contractes de serveis professionals: s'acreditarà este punt per mitjà d'una còpia compulsada dels contractes de serveis professionals corresponents. A més, caldrà adjuntar una còpia del certificat de la titulació acadèmica de cada un d'estos.  
VI.3.2. Documentació que ha de presentar cada concursant  
En el sobre A, com a documentació acreditativa de la personalitat i de la solvència, la documentació indicada en l'article 79.2 del Reial Decret Legislatiu 2/2000, de 16 de juny, de Contractes de les Administracions Públiques. Açò caldrà complementar-ho amb el que estableix la determinació 13a de les presents bases particulars.  
En el sobre B, com a alternativa tècnica: a més dels indicats en l'article 126 de la LUV, i en tot cas, un document de planejament amb el caràcter de pla de reforma interior acreditatiu de tots els punts i propostes indicades en estes bases i que han d'aportar els aspirants a agents urbanitzadors.  
En el sobre C, com a proposició juridicoeconòmica: els indicats en l'article 127 de la LUV.  
La documentació que serà objecte de valoració serà la següent:  
A. De l'alternativa tècnica.  
- El projecte d'urbanització.  
- El document acreditatiu de la inversió en programes de restauració paisatgística o d'imatge urbana  
- El document acreditatiu dels terminis que es proposen per al desenvolupament de l'actuació integrada i resta de compromisos de l'aspirant.  
- El document acreditatiu de l'enunciat dels objectius complementaris que es proposen conforme a l'article 124.2, amb indicació expressa, si pertoca, dels compromisos d'edificació simultània a la urbanització que estiga disposat a assumir per damunt del mínim legal.  
B. De la proposició juridicoeconòmica.  
a) El document acreditatiu de l'import de les càrregues d'urbanització, expressat en euros per metre quadrat d'edificabilitat.   
b) El document acreditatiu de la valoració dels terrenys a fi de fixar el coeficient de canvi per al pagament en espècie.  
c) El document acreditatiu dels compromisos financers per a l'execució de les obligacions complementàries assumides voluntàriament i a càrrec seu per l'urbanitzador.  
Els licitadors estan obligats a sotmetre la documentació a què fa referència l'article 134.1 de la Llei 16/2005, de 30 de desembre, Urbanística Valenciana (DOCV de 31 de desembre del 2005) i, si pertoca, l'exigida per l'article 307 del Reglament d'Ordenació i Gestió Territorial i Urbanística, aprovat pel Decret 67/2006, de 12 de maig, del Consell de la Generalitat (DOCV de 23 de maig del 2006), a informació al públic pel termini d'un mes, en la forma i requisits assenyalats en estos preceptes. Abans de la publicació de l'esmentat anunci, els licitadors hauran d'haver remés un avís de l'inici del procediment de gestió indirecta del programa d'actuació integrada al domicili fiscal de les persones que consten en el cadastre com a titulars de drets afectats per l'actuació proposada, d'acord amb el que disposa l'article 134.4 de la Llei 16/2005, de 30 de desembre, Urbanística Valenciana (DOCV de 31 de desembre de 2005).  
VI.4) Procediments de recurs  
VI.4.1) Òrgan competent per als procediments de recurs:  
(i) Nom oficial: Ajuntament de Sagunt (València).  
(ii) Adreça postal: carrer Autonomia, núm. 2.  
(iii) Localitat: Sagunt (València).  
(iv) Codi postal: 46806.  
(v) País: Espanya.  
(vi) Unitat administrativa de l'entitat local responsable de la tramitació del programa d'actuació integrada, com a punt de contacte: Departament d'Urbanisme.  
(vii) Telèfon de contacte: 200 035 927.  
(viii) Fax de contacte: 993 931 974.  
(ix) Adreça de correu electrònic de contacte: k.pfpnekgev@jauetaotfrj.vb  
VI.5) Data d'enviament del present anunci:  
L'anunci del concurs del programa d'actuació integrada va ser enviat al Diari Oficial de la Unió Europea en data 27 de febrer del 2008.  
Sagunt, 8 de gener del 2008.- El regidor d'Urbanisme: Sergio Muniesa Franco.